Vážení kolegovia,

všetkým Vám, ktorí ste sa zapojili prostredníctvom svojich predsedov do ankety ,ktorú sme Vám pred troma dňami poslali veľmi pekne ďakujeme. Odpovedalo nám asi 40% opýtaných kolegov. Sme veľmi radi, že mnohým z Vás záleží na informovanosti medzi nami kolegami v tejto pre nás ťažkej situácii, keď si uvedomíme, že sme najohrozenejšia skupina zdravotníckych pracovníkov. Vaše odpovede na otázky sme zosumarizovali a predkladáme Vám ich ako informáciu, ktorá Vám snáď pomôže pri správnom manažovaní Vašich praxí.

**Otázka:**

**Č.1.** 50 - 70% pracuje v nezmenenom režime t.č., v závislosti od jednotlivých okresov

 cca do 25% pracuje v obmedzenom režime ( redukujú počet pacientov, 24 hod. pred termínom ich telefonicky kontaktujú ohľadom cestovateľskej anamnézy a príznakov respir.ochorení, preobjednávajú výkony, pri ktorých vzniká aerosol, mnohí pacienti sa sami odhlasujú z termínov, preobjednávajú rizikových a starých pac.)

 cca 5% už zatvorilo prevádzky ( onkolog. ochorenie u personálu, nariadené prázdniny detí, dovolenka...)

**Č.2**. Všetci disponujete ochrannými rúškami, 80% má zásoby na cca 2 - 3 mesiace, nemáte však dostatok rúšok prípadne aj pre pacientov v čakárni. Respirátory FFP3 majú iba 10 kolegovia, ostatní sa k nim neviete dopracovať ( sľúbili nám ich po týždni bojov, aj to ešte nevieme kedy a koľko) modlíme sa , aby to tak bolo ! Používate ochranné čiapky, rukavice, odev s dlhým rukávom, okuliare a štíty ( niektoré ambulancie nám hlásia, že majú dezinfekčné prostriedky na jeden týždeň ).

**Č. 3**.Ochranné prostriedky doobjednávate, nakoľko sa míňajú vo veľkom, žiaľ t.č. sú vypredané ako v lekárňach tak aj u našich dodávateľoch, ak zoženiete, tak iba pár kusov. Samozrejme respirátory zatiaľ nezoženiete ( toto sú všetko informácie od vás) !

Dezinfekcie má cca 80% z vás t.č. dostatok, avšak aj táto sa rýchlo míňa.

Používanie germicídnych žiaričov uviedlo 85% odpovedajúcich.

**Č. 4.**Vami odporúčané protiepidemiologické opatrenia:

- telef.kontakt s pacientom pred termínom, preobjednať pacientov, ktorí nie sú

 urgentní, robiť len LSPP vyšetrenia svojich pacientov bez použitia spreju ( turbínka

 mikromotor mínus )

- zabezpečiť " prázdnu" čakáreň, komunikovať s pac. v priestoroch pred čakárňou,

 odobrať anamnézu, dezinfikovať ruky pacienta

- merať TT bezkontaktným teplomerom

- ak nemôžeš použiť FFP3 tak nižšiu triedu alebo dve rúška plus určite štít

- vetrať aj napriek nižšej teplote, germicíd. dezinfekcia

- osloviť obyvateľstvo nášho kraja cez regionálne médiá, aby vedeli ako sa správať u

 zubného lekára.

- zabezpečiť zníženie počtu sprievodných osôb ( u detí)

- akútnych pacientov ošetrovať pokiaľ možno len s respirátormi a dodržiavať všetky protiepidemiologické opatrenia, ktoré sme dostali v usmernení od ÚVZ SR hlavného hygienika a VUC.

- odporúčame okamžite zastaviť prevádzku dentálnej hygieny

**Č.5.** cca 5% odpovedajúcich kolegov prevádzky zatvorilo

 cca 30 % už obmedzilo prevádzku len na ošetrovanie bolestivých stavov

 cca 65% odpovedajúcich zvažuje obmedziť prax len na ošetrovanie bolestivých

 stavov alebo vo vyhrotenej situácii na určitý čas aj prerušiť prevádzku.

Vážení kolegovia,

môžete sa na nás obrátiť s akýmikoľvek otázkami a podnetmi. Budeme sa snažiť ich spoločne vyriešiť a kontaktovať sa poprípade na vyšších orgánoch komory.

P.S:

MUDr. Ladický predniesol prezidentovi SKZL MUDr. Moravčíkovi požiadavku, aby sa ako štatutár komory nekompromisne dožadoval u kompetentných orgánov, aby nám zubným lekárom boli okamžite distribuované vysokokvalitné respirátory ( ktoré sme mali mať už pred dvoma týždňami ), ktoré tak nutne potrebujeme, inak budeme nútení nekompromisne zatvoriť svoje praxe !

Vážení kolegovia,

želáme Vám veľa zdravia a pevné nervy. Nech zdravý rozum a ohľaduplnosť k iným prekoná túto u nás nevídanú situáciu.

MUDr. Július Ladický v.r. MUDr. Ingrid Jurkin v.r.

Prezident RKZL Nitra Viceprezident RKZL Nitra